Bediha Korenica

Bediha Korenica (1925 - ??) ka qenë një mësuese nga Vushtrria e cila ka dhënë kontribut në zhvillimin e arsimit në Kosovë gjatë dha pas Luftës së Dytë Botërore. 
 Biografia 
Bediha Korenica lindi në Vushtrri në vitin 1925 dhe ishte e bija e Jusuf Korenicës. Shkollën fillore shqipe e kreu në Mitrovicë, Kursin pedagogjik në Prishtinë dhe në vitin 1943 emërohet mësuese në Shkollën Fillore "Hasan Prishtina " në Vushtrri, ku në atë kohë punonin mësuese edhe Nasibe Hoxha e Hateme Shala. Pas luftës punon mësuese në Smrekonicë, Mitrovicë, Vushtrri, Prishtinë, Tërnavë, Miratoc, Vaksincë e në disa fshatra të Komunës së Preshevës. Më 1968 kthehet e punon mësuese në Mitrovicë deri në pension, më 1983.Ferit B. Dibrani (2010) Arsimi shqip në Vushtrri përballë pushtuesit serb. Prishtinë, faqe 38 Për kontributin e saj në fushën e arsimit është dekoruar me Medalen Presidenciale të Meritave nga Presidentja e Kosovës Atifete Jahjaga, më datën 7 mars të vitit 2013. 

 Shih edhe 
 Arsimi në Kosovë

 Referime 

Kategoria:Lindje 1925
Kategoria:Njerëz nga Vushtrria
Kategoria:Mësuese kosovare